हवाई पट्टी की चारदीवारी के लिए 62.52 लाख स्वीकृत
राज्यसरकार ने शहर स्थित मानपुर हवाई की चारदीवारी निर्माण के लिए 62.52 लाख रुपए स्वीकृत किए हैं। इस राशि से शेष रही चारदीवारी का निर्माण होगा। इससे पट्टी पर घूमने वाले पशुओं के प्रवेश पर रोक लगेगी, लेकिन पट्टी को मिनी एयरपोर्ट का स्वरूप तब तक नहीं मिल पाएगा जब तक पट्टी के विस्तार अन्य सुविधाएं उपलब्ध कराने के लिए भेजे 11 करोड़ रुपए के प्रस्ताव को स्वीकृति नहीं मिल जाती। इसमें विलंब से पर्यटकों, श्रद्धालुओं और उद्यमियों समेत अन्य लोगों को वायुयान सेवा उपलब्ध नहीं हो सकेगी, जिसका लम्बे से सभी को इंतजार है। पूर्व में हवाई पट्टी की चारदीवारी निर्माण के लिए 50 लाख रुपए स्वीकृत किए थे। जिस राशि से दीवार का निर्माण करवाया गया, लेकिन राशि कम पड़ने से कार्य पूर्ण नहीं हो सका। जहां दीवार नहीं बन सकी वहां से पशु हवाई पट्टी पर आने लगे। बजरी से भरे ट्रैक्टर और दुपहिया वाहन पट्टी के ऊपर से गुजरना शुरू हो गए। इस कारण पट्टी के निर्माण में लगी कंक्रीट उखड़ गई थी। पूरी चारदीवारी बनने पर हवाई पट्टी परिसर में पशुओं और वाहनों का आवागमन रुकेगा।
आबूरोड. हवाईपट्टी की चार दीवारी क्षतिग्रस्त होने से पशु अंदर प्रवेश कर जाते हैं।
^हवाई पट्टी की चारदीवारी निर्माण के शेष कार्य के लिए 62.52 लाख रुपए स्वीकृत हुए हैं। शीघ्र कार्य शुरू कराएंगे। विस्तार के लिए भेजे प्रस्ताव को स्वीकृति नहीं मिली। -रमेश बराड़ा, सहायक अभियंता, पीडब्ल्यूडी, आबूरोड
11.6 करोड़ रुपए की योजना प्रस्तावित
{हवाई पट्टी के विस्तार के लिए 58 बीघा जमीन आवाप्त होगी
{टर्मिनल और विश्रामगृह का निर्माण होगा
{पट्टी की चौड़ाई 11 सौ मीटर से बढ़ाकर 18 सौ मीटर चौड़ाई 5 मीटर से 100 मीटर की जाएगी
यह होगा फायदा
{हवाईपट्टी के विस्तार के लिए भेजे प्रस्ताव को स्वीकृति मिलने पर बड़े वायुयान उतर सकेंगे रखरखाव बेहतर तरीके से होगा
{हिल स्टेशन माउंट आबू, अंबाजी, पावापुरी भ्रमण को बाहर से आने वाले पर्यटकों श्रद्धालुओं को वायुयान सुविधा उपलब्ध होगी
{बड़े शहरों में रहने वाले जिले के उद्यमियों व्यापारियों को फायदा होगा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva